L’Aula d’Estiu 2025 obrirà la matrícula per als cursos intensius d’anglés, el 26 de maig
2025-07-24

L’Ajuntament de Burjassot, a través de la Regidoria de Cultura que dirigeix Javier Naharros, llança un any més l’oferta formativa estival amb els cursos intensius d’anglés dirigits a persones a partir de 14 anys. Les classes es desenvoluparan del 25 de juny al 21 de juliol, en horari de matí.

El termini de matrícula s’obrirà el 26 de maig i es podrà formalitzar en línia, en este ENLLAÇ o, presencialment, a la Casa de Cultura, amb CITA PRÈVIA.

En l’edició de l’Aula d’Estiu 2025, s’impartiran dos nivells del programa Cambridge First Certificate: Cambridge First Certificate B1, amb classes els dilluns, dimecres i divendres, de 10.00 a 11.30 hores i Cambridge First Certificate B2, també els dilluns, dimecres i divendres, en horari de 12.00 a 13.30 hores.

El preu dels curse és de 174,90 €, amb descompte del 50% en famílies nombroses generals i amb descompte del 100% sobre el preu sobre les famílies nombroses de categoria especial.